Erzi (aldea)

**Erzi** (; ) es un medieval aldea (*[[aul]]*) na el distrito Dzheyrakhsky del republica de Ingusetia. Es parte del rural asentamiento (administrativo centro) de Olgeti. Ta queda el entero territorio del asentamiento na el Museo-Reserva de Dzheyrakh-Assa, bajo el proteccion del Estado.

## Nomenclatura
Na el ingusetio idioma ta significa Erzi (Аьрзи) "aguila". Segun el folclore del maga ingusetio, fundao Erzi na un lugar donde una vez ya queda un nido de aguila.

## Geografia
Situao ele na el occidental parte del montañoso region de Ingusetia, a 1315 m sobre el nivel del mar na el derecha orilla del rio Armkhi, claramente visible desde el carretera. Considerao el aldea como uno del maga principal monumento del Natural Reserva de Erzi. El maga mas cercano asentamiento de maga torre son: al norte, Hamishke y Koshk, al sureste, Kerbite, al oeste Lyazhgi, y al este, Angeti.

## Historia
Segun el maga lugareño, fundao el asentamiento na el aca-16 siglo por si Chard, el ancestro de manada ingusetio familia, na particular el maga Mamilov, Yandiev, Burazhev y Aldaganov. Ta atribui otro maga fuente con el fundacion a si Yand, el progenitor del "principal familia" de Erzi, que ya monta con guardia alli y ya cobra con tributo por el paso. Erzi fue el hogar de manada ingusetio familia y clan (*[[teip]]*) territorialmente atribuio al sociedad del maga *[[Feappii]]*.

El 14 de mayo de 1733, ya jura el maga nativo de Erzi, Bodscha y Karadscha Yandiev, con lealtad a si Vajtang VI de Kartli.

El 8 de enero de 1811, ya queda Erzi parte del Ruso Imperio a traves de un acuerdo firmao por el maga representantes Khasai e Itar Yandiev.

Durante el pre-islamico periodo, ya existi un fuerte cultural y religioso relacion con el maga vecindario complejo de maga torre de Tyarsh y Shoan.

Durante 2012–2015 ya ocurri el reconstruccion del maga torre. Ya conta ele con 8 maga torre de combate, 2 maga de semicombate, 47 maga residencial, 1 templo, y mas de 20 maga cementerio, incluio el mausoleo del famoso constructor de maga torre, si Yand.

Na 2019, ya revela el datacion por carbono que construio Erzi entre 1683 y 1723.

Na 1931, ya ocurri un raro y muy importante hallazgo na el aldea de Erzi: un incensario de bronce na forma de aguila, conocio como el Aguila de si Soliman, masquen ta cree algun maga historiador que es un detalle de un antiguo militar estandarte. Fabricao ele na el aca-8 siglo (el año 189 del musulman calendario) durante el arabe califato. Na 1936 mudao el estatua a San Petersburgo (entonces Leningrado), donde expuesto ele pa na el Sala del Cultura y del Arte del Museo del Hermitage. Segun si  —

Aparentemente, ya goza el maga fuerte pajaro de un especial reverencia entre el maga local montañes local, y seguro fue ele el totem del maga habitante de Erzi. Hinde casualidad que ya tene el antiguo y numeroso familia del maga Mamilov (el maga nativo de Erzi) con un imagen de un aguila como el de ellos escudo de armas. Ansina mismo hinde casualidad que ya recibi el rio Armkhi, rugiendo na lo profundo del desfiladero, del maga osetio vecino, con el, a primer vista, inesperado nombre *Makkal-don* (que ta significa "rio de maga milano"), y ta llama el maga osetio con el maga ingusetio mismo, el maga inhabitante del desfiladero, el maga *Makkal* o *Makkalon*, es deci, el maga milano. Na el ornitologia (el ciencia del maga pajaro) el aguila y el milano son maga cercano pariente, es deci, ta pertenece ellos al mismo famila, el maga halcon. Na consecuencia, detras del osetio *makkal* y el ingusetio *erzi* son maga cercano concepto del maga ave de presa. Ya deja este maga ave —con el de suyo especial rol na el vida y el maga religioso idea del poblacion del desfiladero de Dzherakh— con un indeleble huella na este maga lugar.

## Galeria

Долина р. Армхи. Аулъ Арзи.jpg|Vista del aul Erzi y el valle Armkhi. Maga final del aca-19 siglo.
Въездъ туристовъ въ сел. Арзи, Мецхальск. общ.jpg|Maga turista llegando al aldea de Erzi a maga final del aca-19 siglo.


## Maga referencia

## Bibliografia
### Maga fuente na ruso

*